**Brončano doba u Europi**

*J.M. Coles i A.F. Harding*

**I. RANA BRONCA**

**Uvod:** za potrebe ove knjige usvojen je kronološki okvir prema proizvoljnoj definiciji za brončano doba. Kao glavne značajke uzimaju se razvijena pojava i uporaba metalurgije u mnogim društvima te okvirna godina 2000 pr.Kr iako se u nekim područjima metalurgija razvila ili postala dominantna nad ostalim industrijama nakon tog datuma. Granica između bakrenog i brončanog doba također je teško razlučiva pa je po nekim autorima ( Muller-Karpe) velik dio brončanog doba po tradicionalnom shvaćanju zapravo kasno bakreno doba. Kriteriji koji nam pomažu razlučiti bili bi za srednju Europu dominantnost metala u izradi oružja i nekih ukrasa te tragovi lokalnog rudarstva i obrade metala. Ostave metalnih predmeta kod kojih se sve do praga brončanog doba javljaju predmeti od kosti i kamena.

Istražujući skeletne nalaze brončanog doba nije se našlo na neku homogenost u rasnim tipovima, kao jedini prilog nekoj uniformiranosti pripadnika različitih kultura svjedoče grobovi pod humkama-tumuli. Njihova prva pojavljivanja nalaze se u ukrajinskoj i ruskoj stepi na kraju neolita te kroz cijeli eneolit. Po M. Gimbutas nosioci ovih kurgan kultura su i etničke skupine koje stvaraju *Monteoru*, *Kocofeni* i dr kulture u Rumunjskoj kao i prvi Indoeuropljani na europskom tlu. Po drugim tvrdnjama pokapanje u tumulima moglo bi biti samo odraz mode vremena jer se pojavljuje i na jugu Engleske u *Wessex* grupi u koju nije moglo doći putem migracije nosioca kurgan kulture.

Po rasprostranjenosti metala prednjači bakar koji je prisutan od atlantske obale do alpskog pojasa, češkog pobrđa, Karpata, južnog Balkana te Kavkaza. Izostaje samo u sjeveru Europe. Kositar je ograničen i ima ga samo u Češkoj sjeverozapadu Italije te atlantskoj obali. Razvojem metalurgije omogućeni su bolji i raznolikiji primjerci nakita i oruđa tako se u ranoj bronci javljaju triangularni bodeži narukvice perle od bronce a u srednjem periodu trapezoidni bodeži s hrptom, duge igle s narebrenim krajem te srcoliki privjesci.

**1. CENTRALNA EUROPA**

Pojam centralna Europa odnosi se na prostor od središnje Njemačke do ruba Karpata te od Varšave i Berlina na sjeveru do južnih granica Mađarske i Austrije. Prvu periodizaciju ovog prostora dao je Thomsen sa svojom tripartitnom podjelom na kamenbroncu-željezo. Krajem 19 stoljeća došlo se do saznanja o složenosti brončanog doba što je zahtijevalo nove podjele pri kojima je drugi period u kojemu se javlja kremacija nazvan Hallstatt fazom pri čemu su Hallstatt A i B kasna bronca a C i D željezno doba. Prava podjela došla je sa perodizacijom Paula Reineckea koji dijeli broncu na 4 dijela A-D na temelju materijala iz ostava i grobnih priloga sa područja Bavarske. Po toj podjeli Br A odgovara ranoj bronci B i C srednjem ili tumuli periodu a D kasnoj bronci «polja sa žarama» .Sam Reinecke podijelio je fazu A u dvije pod faze te fazu B i C. Ime koje dominira istraživanjima rane bronce centralne Europe je *Unjetička* kultura po eponimnom nalazištu «Unetice» nekoliko km sjeverozapadno od Praga gdje su u drugoj polovici 19 st. iskopano groblje od 60 ravnih grobova sa nalazima tipičnim za to razdoblje: triangularni bodeži, pribadače prstenaste glave, ukrasne spiralne narukvice ili nanožnice, Noppenringe( spiralni prsteni), spiralne i jantarne perle, raznolike posude i šalice Pošto su se nalazi pokazali analogni sa materijalom iz Moravije, zapadne Slovačke, Austrije. Bavarske, Thuringije.Saxonije i Silesije ime kulture primjenjeno je na ovako široko područje. Iako strogo gledano materijal iz *Unetica* nalazimo samo u Bohemiji zbog praktičnosti cijelo područje je obuhvaćeno jednom kulturom. Po Reineckeu grobovi sa malo metala pripadaju fazi A 1 a oni bogati metalom A 2 . Nakon njih slijede grobovi pokapani pod humkom koji odgovaraju fazi srednje bronce koja je trajala oko 200 godina tradicionalno nazvana «Tumulsko brončano doba» koje završava okvirno u fazi C 2 –D kad kremacija postaje dominantna. Na razvoj rane bronce ovog prostora jakog utjecaja imaju nosioci kasno bakrenodobnih kultura vrpčaste keramike i zvonolikih pekara čija se tradicija vidi u oblicima keramike kao u unjetičkoj šalici s jednom drškom ili kod tradicije ukopa.

**Naselja**

Malo je tragova brončano dobnih kuća u centralnoj Europi na temelju kojih se često čini da su bile jednostavne kolibe dignute iznad jame u kojima se odvijalo skladištenje žita i ponekad kuhanje. *Protounjetička* kultura daje samo zanemarive dokaze o stanovanju , koji su nešto češći u kasnijim fazama ali rijetko daju prave planove kuća. Pri tom je Bohemija najplodnija sa nalazima poput *Postoloptrya*( Žatec) sa poznatih 16 kuća. Dvije kuće ranijeg perioda u Žatecu bile su pravokutne 6x4m sa stupovima kao potpornjem za dvoslivni krov, vjerojatno ih je bilo do 30 za populaciju do 200 ljudi. Lokalitet u Breznu otkrio je seriju unjetičkih kuća sa vanjskim i unutrašnjim spremištima, jamama za otpad pravokutnog oblika sa uporabom stupova.

U sjevernoj Bohemiji su česti tipovi naselja otvorenog tipa, dok se u ostalim krajevima naseljenim nosiocima unjetičke kulture javljaju izolirana gušća naselja npr. *Biskupin* koji je imao kruškolik oblik okružen jarkom. Pri kraj Unjetičke kulture nazvane po eponimnom lokalitetu *« Veterov »* naselja mijenjaju izgled te postaju fortificirana, smještena na visokim strmim brdima često sa jarkom i palisadnim zidom. Lokalitet *Cezavy* kod Blučine također utvrđen daje elemente koji povezuju taj lokalitet sa Lausitz kulturom koja nasljeđuje. Naselja perioda tumula su slabije poznata iako ima lokaliteta poput *Meclov- Brezi* koji

nastavljaju svoj život iz prve u drugu fazu i na taj način pobijaju neke teorije o pastirskom životu nosioca kulture tumula bez znatnijih čvrstih stambenih objekata.

**Pokopi**

Prevladavajući ritus ovog razdoblja zapadne centralne Europe kao i Unjetičke grupe bila je inhumacija, sa pokojnicima položenim na bok( muškarci na lijevi ,žene na desni) u zgrčenom položaju. Osim nekih iznimaka sa korištenjem tumula unutar Unjetičke grupe svi su ravni grobovi kojih je bilo na desetine u prosječnom unjetičkom groblju. Sa razvojem Unjetičke kulture javljaju se i ukopi u pithosima, dvostruki ukopi, ukopi u drvenim sanducima… Od značajnijih groblja je i ono u Grossbremu u Thuringiji koje je trajalo od rane faze do kasne faze unjetičke kulture. Analizom se ustvrdilo da su glave bile okrenute prema istoku a položene na jug , česti su pokopi jedan iznad drugog, te grupiranje u obiteljske dijelove grobnice. U nekim grobnicama tog perioda ( *Roggendorg i Schleinbach* ) zapaža se vezivanje konopa oko vrata pokojnika što bi moglo svjedočiti o socijalnom statusu pokojnika ili žrtvovanju kao i namjerno smrskane lubanje pokojnice. U kasnijim fazama koje se često pripisuju klasičnom Unjeticu javljaju se veliki bogato

opremljeni ukopi pod humcima uglavnom u sjevernom dijelu ( Saxo- Thuringiji ) često nazivani i « prinčevskim « grobovima. Humak u *Leubingenu* imao je 34m u dijametru sa centralnim dijelom omeđenim sa prstenastim jarkom gdje se nalazila drvena dvoslivna komora prekrivena kamenjem u kojoj se nalazio muškarac preko kojeg je polegnuto tijelo mladića ili čak djeteta. Pod je bio od hrastovih daščica i na njemu su ležali triangularni bodeži, brončane perle, dvije zakrivljene sjekire, masivna narukvica od zlata te pribadača. Sličan je i humak u *Helmsdorfu* kod kojeg je nađeno tragova paljevine sa nalazima plosnate

sjekire, masivne zlatne narukvice, brončanog bodeža , zlatne spiralne perle…

Prisutnost pokopa pod tumulima u Unjetičkoj kulturi svjedoči o kontinuitetu koji se nastavlja u periodu brončanog doba tumula , kojim se u tradicionalnoj terminologiji svrstava u srednje brončano doba. Tipovi ukopa tog doba pokazuju male razlike od tumula Unjetičkog doba osim po svojoj gustoći rasprostranjenosti. Korelacije između veličina humaka, njihovog unutarnjeg uređenja te priloga nisu prisutne a mogu biti inhumacijski i incineracijski za razliku od prethodnika.

Osim naselja i groblja u Unjetičkoj kulturi prisutna su i kultna mijesta kao u *Černčinu* u Moraviji gdje je nađena kamena konstrukcija u obliku malteškog križa sa krakovima dužine 2,5 m i širine 0,5 m sa vazom u svakom kraju sa jednom petinom svoje širine ulazeći u centar križa. Kod *Viničnih Šumica* kod Brno pronađena je plitka posudolika udubina i na jednom rubu malena posuda puna karboniziranog žita te u blizini pronađeni disk od gline te vrč, šalica i zdjela . U *Černyom Vulu* nađen je glineni oltar sa paralelnim rebrima na fasadi kao prikaz ptice.

**Materijalni ostaci**

**Keramika** :

Najranije faze bronce često nazivane Proto-Unjetičkim sadrže brojne oblike derivirane od zvonolikih pehara, kao šalice S profilacije ili višenožne zdijele..Sa razvojem Unjetičkog perioda razvijaju se konični oblici a globularni se postepeno gube. Posebno čest je oblik šalice sa jednom ručkom i koničnim vratom te jajolika posuda za skladištenje sa ručkama ispod oboda za pričvršćivanje kožnatog poklopca. Metalni predmeti koji prate grobove rane Unjetičke kulture su uglavnom spiralne narukvice, igle i ponekad bodeži. U tom su periodu još prisutni privjesci od veprovih kljovi koštane perle itd. Ovi predmeti čine bojnu kombinaciju A 1 po Torbruggeu sličnu onoj iz perioda zvonolikih pehara sa štitnicama za ruke , vrhovima strelica te bodežima koja se znatno razlikuje od one u kasnom Unjeticu i tumuli periodu. U kasnijim fazama bodeži su

zašiljeni ili ako triangularni mnogo duži nego prethodno sa hrptom kao ojačanjem i bogato urezbarenom dekoracijom na oštrici; sjekire su zakrivljene sa posebnim tipovima kao poljska helebarda. Najraznolikije su igle kao ona sa sferičnom glavom a tutule i spiralne narukvice iako se još javljaju ponekad zamjenjuju pune brončane narukvice polumjesečastog oblika ukrašene urezivanjem. Kod keramike tumuli faze karakteristična je posuda globularnog trbuha sa cilindričnim ili koničnim vratom sa bogato urezanim dekoracijama., česte su i zdjele na nozi sa jednom drškom, te manje globularne posude oblika urni sa cilindričnim vratom. Kod brončanih predmeta najčešće su igle, duge igle su prisutne od faze B često valovitog profila sa diskoidnom glavom, u Bohemiji su česte one glave u obliku pečata a u Thuringiji

oblika kotača. Pojavljuju se i bodeži sa dvije zakovice a do kraja faze izmišljen je i mač u verziji jednodijelnog i onog sa ručkom prikačenom zakovicama. U fazi C javljaju se i narukvice i prstenje sa antitetički postavljenim krajevima spirale, srcoliki privjesci, pincete…

**Susjedne grupe**

Osim Unjetičke grupe i njome naseljenih prostora prostor centralne Europe naseljavale su još

neke kulturne skupine, kao *Straubing* grupa u Bavarskoj. U susjednoj Austriji osim unjetičkog

materijala postoje i lokalne grupe nazvane po grobljima . Vezano uz Unjetice , ustvari i njen

generički dio, u Moraviji, zapadnoj Slovačkoj, Austriji i SZ mađarskoj javlja se kasni facies

starije bronce nazvan *Veterov* grupa sa izrazito homogenim materijalom pronađenim u

moravskim grobljima. U tumulskom periodu pojave na sjeveru bliže prate stanje u srednjoj Europi pa tako u središnjoj i zapadnoj Poljskoj možemo izdvojiti pred-Lužičku kulturu koja je neposredni prethodnik Lužičke kasno brončanodobne kulture i javlja se u periodu B i C sa tri izdvojene faze. Glavna odlika su igle polukonične, cindrilične ili zavinute glave. Keramika je rijetke i uglavnom jajolika ili globularna sa cilindričnom glavom.

**Gospodarstvo:**

Nosioci Unjetičke kulture bili su prvenstveno stočari iako nalazi karboniziranih žitarica te poljoprivrednih alatki, kao brončanih srpova u ostavama, svjedoče o razvijenoj poljoprivredi. Uz poljoprivredu nesumnjivo je važna bila i proizvodnja soli te posebno rudarstvo.

**Kronologija:**

Po uvriježenom obrascu Unjetička kultura započela je oko 1900 i završila najkasnije

oko 1400, kasni period grupe pada između 1700 i 1500, Tumulus period između 1500 i 1300

pri čemu bi kasna bronca ( D ) počinjala oko 1300.

**Istočni dio Centralne Europe**

Brončano doba u Mađarskoj, Slovačkoj i JI Poljskoj imalo je nešto drukčiji razvojni

put od zapadnijih kultura posebno unutar Mađarske ravnice zbog čega se javljaju i problemi

sa kronologijom. U južnoj Poljskoj i Slovačkoj primjenjiva se Reineckeova shema za

Bavarsku dok u Mađarskoj se promijenilo više sistema, među prvima bio je onaj Childea i

Tompe utvrđena na temelju nalaza u *Toszega*: *Nagyrev* (A ili 1), *Hatvan* (B ili 2) te

Fuzesabony ( C i D ili 3), sličnu shemu načinila je i Moszolics sažimajući kronologiju u tri

faze koju poslije širi fazom 4 za tumulus fazu te 5 i 6 za Ha A i B .

Nakon *Zok* grupe istovjetne sa Vučedolskom grupom na mađarskom području koegzistira više

kulturnih skupina. Oko Tise javljaju se *Nagyrev*, *Hatvan* i *Fuszesabony* kultura; na

dunavskom prostoru su *Kisapostag* i *Vatya* grupe, a u Banatu i jugu mađarske *Periam-Mokrin*

*Szoreg* grupa, zapadno od Dunava su sjeverno panonska grupa te grupa inkrustirane keramike.

Kad se govori o rasporedu kultura najčešće se vodi stratigrafijom tella u *Toszegu*. Tell se

uzdiže neposredno uz Tisu i doseže kojih 6,5 metara visine formirajući elipsoidni humak koji

je danas znatno manji nego prije zbog erozije. Smatra se da je nekoć bio oko 360 m dugačak i

upola toliko širok. Iza eneolitičkih slojeva *Tiszapolgar* kulture nalazi se sloj keramike

analogan tellu Nagyrev , iznad toga je sloj istovjetan *Hatvanu* a iznad njega sloj koji odgovara

*Fuzesabonyu* . Većina keramike nalažene u tellu nije bila podložna distinkciji te je samo mali

broj poslužio u svrhu diferenciranja triju kultura. Ovakva je stratigrafija prisutna i na drugim

lokalitetima u Mađarskoj te Slovačkoj uz iznimke SI Mađarske gdje nema *Nagyreva* te se

Hatvan nastavlja direktno na Zok, ili transdanubije gdje izostaje Hatvan a nagyrev preslojava

*Vatya* kultura ili kultura inkrustirane keramike u jugu i zapadu Mađarske.

Većina tell naselja su fortificirana bilo da su okružena rijekom ili samo jarkom, tragovi

palisada još nisu pronađeni. Planovi kuća ne razlikuju se mnogo kroz faze. Razlike su

otkrivene u *Toszegu* gdje su kuće iz *Nagyrev* slojeva bile građene isključivo od gline sa

pregradnim zidovima koji ne idu od zida do zida. Osim takvih iznimaka kuće u *Hatvan* i

*Fuzesabony* kulturi su rađene od kolaca i lijepa, kao *hatvan* kuće u *Jazdosza* dimenzija 12x6m

sa 3 unutarnja ognjišta. Generalno takve kuće su imale konstrukciju od stupovlja od kojih je

središnji red držao dvoslivni krov.

Osim Tell naselja u mađarskoj su prisutna i fortificirana naselja na brdima prisutna posebno u

*Hatvan* kulturi. Uglavnom se koriste prirodne prepreke uz manje radove na usijecanje padine

jarkom na jednoj od neobranjenih strana. Takav tip naselja nalazimo i u Rumunjskoj kulturi

Otomani istovjetnoj *Fuzesabony*. Ona je rasprostranjena na SZ rumunjske na rubu Karpata te

u dijelovima Slovačke. Oko 90% naselja Otomani kulture bilo je fortificirano na neki način

prirodno ili umjetno po čemu se razlikuje od *Fuzesabonya*. Broj poznatih kuća nije velik ali

pokazuje više tipova. U Otomani –Cetatuia pronađene su i okrugle i pravokutne kuće sa

glinenim podom i jednim vratima flankiranim sa dva stupa. Okrugle kuće imale su samo 2m u

dijametru te ognjište direktno na podnici u centru kuće. Izgorene grede i rupe za stupova

svjedoče o drvenoj konstrukciji najvjerojatnije bez pregradnih zidova..U lokalitetu *Salacea*

Otomani kulture zabilježeno je i trosobno zdanje sa prvom sobom koja je imala funkciju

trijema i tako davala izgled megarona. U drugoj prostoriji pronađen je oltar na četiri noge i

mnoštvo otomani keramike. U trećoj sobi obloženom malterom i najvećoj po dimenzijama

nalazila su se dva fiksirana oltara, po jedan uz bočni zid. Iza hrama nalazio se ukop djeteta u

jednostavnoj jami.

**Ukopi:**

Generalno gledano ritus kremacije bio je mnogo učestali u Mađarskoj nego u bilo

kojem području Europe u razdoblju rane bronce dok je inhumacija bila ograničena na neke

zapadno Mađarske kulture. Pokapanje u urnama bilo je standardni oblik pokopa u *Nagyrevu*

iako postoji i tip kremacije izvan urni i tip sa inhumacijom sa tragovima paljenja kostiju.

Klasični oblik kremacije u urnama imao je groblja podijeljena po obiteljskoj osnovi sa

grupama urni od po sedam u redu sa malo priloga poklopljene nekom posudom i sa vrčem ili

šalicom stavljenim unutar urne. Nosioci Hatvan kulture isključivo su spaljivali svoje

pokojnike. U početku se smatralo da su ukopi vršeni u urnama zbog znatnog broja pronađenih

velikih keramičkih posuda. Ubrzo su pronađeni paljevinski grobovi kod *Aszoda* kao i kod

*Pilinya* i *Hatvana*, čime se ustvrdilo da su incineracijski pokopi u rakama znatno brojniji od

onih u urnama.

Rake za ukapanje imale su izdužen oblik sa zaobljenim rubovima, na sredini kojih su bile

zgrnute kalcificirane kosti, ali i gomila posuda između ostalog velike amfore i urne. Tipično je da se u jednom grobu nalazi od 7 do 20 pa čak i 35 posuda. Posude su često postavljene sa

otvorom prema dole i raspoređene oko kostiju.

Grobovi su tvorili manje grupe i ležali su na većoj udaljenosti jedan od drugog unutar iste

grupe. Broj grobova unutar jedne grupe nikad nije prelazio 20. Grobovi pronađeni u brdima

često su bili okruženi kamenjem i stijenama ili pokriveni njima kao obilježje groba. Pošto se

grobovi nigdje nisu preklapali, za pretpostaviti je da su grobovi bili označeni i u nizinskim

predjelima. Raspoređenost grobova na grupe svjedoči o podijeli bilo rodovskog karaktera s

obzirom da je više grupa grobova pripadalo istom naselju. Iz odnosa naselja i ukopa može se

zaključiti da su naselja i grupe grobova namjerno odvojeni. U brdovitim regijama grobovi su

niže položeni, a u nizinskim ponekad odvojeni i rijekom. Tehnike ukopavanja kao i

pripadajući rituali u globalu pripadaju panonskim tradicijama.

Kao kontrast, inhumacija je bila češći ritus u doba *Fuzesabony*a iako se kremacija zna pojaviti

unutar istih groblja . Tijela su pokapana u zgrčenom položaju sa rukama uz lice. Polagani su u

grupe ili redove sa jasnom diferencijacijom spolova. Muškarci su polagani u dublje rake

,položeni na desnu stranu

Groblja *Periam-szoreg-Mokrin* također imaju inhumaciju sa zgrčencima.

**Tumulus kultura**

Tumulus kultura ostavila je utiska na mađarsko područje ali nije uzrokovala formiranje

neke znatnije kulturna grupe, njen utjecaj uglavnom je prisutan u sjeveru i zapadu zemlje.

**Materijalna kultura:**

Iako je materijalna kultura temelj distinkcije Mađarskih kultura ona pokazuje izrazitu

homogenost. Po nekim zajedničkim značajkama možemo čak i svrstati kulture u skupine. U

prvu takvu skupinu mogli bi svrstati *Nagyrev*, *Hatvan*, rani *Periam Szoreg, Kisapostag* te

*inkrusturanu keramiku*: njihov najčešći tip je šalica sa dvije ručke i dugim cilindričnim ili

koničnim vratom, ispolirane crne površine ili sa bijelom inkrustacijom i urezivanjem.. Drugi

čest oblik je niska konična zdijela sa širokim žlijebom oko oboda i sa jednom ili dvije

trakaste drške. U produkciji metala najčešći su triangularni bodeži s zakovicama, spiralne

perle , prsteni , privjesci oblika lista bršljana. Za pojedine kulture tipični su neki oblici, Na

gyrev tako ima specifičnu ovoidnu grubo izrađenu urnu, *Periam* vazu kantharos tipa sa

arkadnim urezanim ornamentom, kisapostag ima globularne urne sa malim trakastim drškama

na trbuhu, *Hatvan* razvijenije oblike urni sa trubastim otvorom ili ornamente tekstilnog tipa…

U drugu fazu spadaju *Fuzesabony* i *Varsand*, *Otomani*, *Vatya* i *Mađarovice*…glavna odlika je

fino polirana crna keramika dekorirana kaneliranjem. Najtipičniji oblik je šalice sa jednom

drškom elegantne profilacije izraženog trbuha; česte su i posude na nogama i postoljima. Kod

dekoracija česta je spirala, trokutasti motivi te paralelne i izlomljene linije. Regija je bogata

metalom pa su tako i nalazi raznoliki, od bodeža, prstenja, privjesaka, sjekira…

**Kronologija**

Po radiokarbonskim analizama početak *Nagyrev* kulture pada oko 2000 g , a kultura

tumula oko 1400.

**2. Istočna Europa**

Pod područje pokriveno pojmom istočna Europa spada sjever Grčke, Bugarska istok

Rumunjske; Moldavija Ukrajina i JZ Rusije.

Prve kulture ovog područja sa uporabom metala bile su *Tripolje* i *katakombna* kultura u

Ukrajini te *Gorodsk- usatovo*. Prve prave brončanodobne kulture bile bi « *Bilij Potok»* , «

*Komarov»,* «*Sosnicja»* oko rijeke desne te *«Katakombna kultura»* sjeverno od Ponta.

Raspadom *Tripolja* nastale su brojne manje grupe koje se naslanjaju na njenu tradiciju bojanih

piriformnih i koničnih posuda. Naselja se i dalje grade na ravnicama a u nekim dijelovima su

prisutni samo ukopi bilo ravni grobovi sa kamenim okvirom ili pokopi pod humcima sa

zgrčenim pokojnicima položenima u ciste ili šafte okruženi kamenjem. Humci u *Usatovo*

kulturi su posebno bogati sa analogijama u Grčkom svijetu kao jedan humak sa korbeliranim

lučnim krovom ili glave bikova ili lubanje volova na pogrebnim stelama..

U subkarpatskom prostoru u Rumunjskoj nazvana *Monteoru-Costissa* ili *Belopotok* u Rusiji,

sa.

Pontsko područje još u kasnom neolitu i ranom eneolitu bilo je naseljeno nosiocima

*«jamnaje»* kulture koja se razvija u ranoj bronci i dobiva ime *« katakombnaja kultura»* sa

pravokutnim jamama prekrivenih im popločanih drvenom gradnjom. Pokop je bio

inhumacijski u zgrčenom položaju posipani crvenim okerom sa malom količinom priloga.

Katakombe često imaju iskopanu i nusprostoriju. Od priloga česti su bodeži od kremena i

ponekad bronce, perle od fajansa, bojne sjekire i strelice od kamena te keramičke posude

grubog vrpčastog ili pečatnog ukrasa.. Po kronologiji temeljenoj na radiokarbonskoj analizi

jamnaja grobovi spadaju oko 2500 g a ono katakombnaja kulture oko 2000 , a traju do 1700.

U **Bugarskoj** je malo tell naselja koji su bili naseljeni tokom najranijih faza

brončanog doba: jedan od rijetkih je tell *Karanovo* čiji je sedmi sloj predstavnik rane bronce.

U nekim drugim tellovima kao *Manole* kraj Plovdiva ili tell *Dipsis* kraj Ezera zabilježene su

rektangularne kuće sa standardnom konstrukcijom od stupovlja, trstike i lijepa. Zabilježene su

i nastambe sa apsidom te neke i do 13m dužine. U bugarskoj su tokom brončanog doba

naseljavane i spilje u kojima je nađen materijal sličan onom u Ezeru.. Keramičke vrste slične

su eneolitičkima sa askosima, malenim zaobljenim šalicama, koničnim zdjelama

**Rumunjska:**

Razgraničenje između bakrenog doba i brončanog doba nije najpreciznije i uglavnom se kao

granica prikladno uzima nestenak tipično bakreno dobnih kultura kao *Salkuce*. Nakon

tranzicijskih grupa kao *Kocofeni* dolaze različite brončano dobne kulture: *Glina III* u

Munteniji i Olteniji i srodna *Schneckenberg* u Transilvaniji; u nizinskoj zoni nalaze se tzv.

kantaros kulture sa posudama sa dvije visoke drške nazvane po lokalitetima *Verbicoara*,

*Monteoru*, *Zimnicea*,*Tei* i *Coslogeni*; a na sjeveru samostalna pojava Kultura Otomani i

*Wietenberg*. Po stratigrafiji nekih lokaliteta *Verbicoara* kulture vidi se da su najniži slojevi

zaposjednuti nosiocima *Salkuca* kulture nakon koje slijedi *Kocofeni* pa *Glina III* pa

*Verbicoara* sloj. Onaj sloj Pripadan Glina III kulturi sadrži ravne grobove u cistama i jamama,

analogijom sa drugim lokalitetima može se zaključiti da su bili pokapani zgrčenci sa glavom

prema jugu. U Transilvaniji prisutna je *Schneckenberg* kultura sa tragovima stambenih

objekata i ostacima ovalnog ognjišta iz *Brasova*. Za tu kulturu prisutna je inhumacija.

Zanimljiv je i nalaz kola za vuču iz *Cuciulate* srodan sličnim kolima iz *Wietenberga* i

*Otomanija.*

Transilvanija je tokom ovog vremena bila okupirana potpuno drugačijom kulturnom

grupom. Putujući sjeverozapadno od *Brašova*, prelazeći Olt blizu Cuciulate, izlazimo iz

područja u kojima se pojavljuju *Schneckenberg* nalazišta. Sa vrha sata-tornja prekrasnog

njemačkog grada *Sighisoara* vidi se prema zapadu vidi se komad zemlje koji se proteže od

brda uzduž doline Tirnava Mare. Izbliza se može vidjeti da to brdo ima ravni plato kao vrh i

terase i korita na zapadnoj strani. To brdo je *Dealul Turcului*( Brdo Turaka ) ili *Wietenberg*, i

na njemu su iskopavanja prije prvog svjetskog rata otkrila tragove velikog naselja, koje daje

ime i tipično je za kulturnu skupinu koja pokriva gotovo cijelu Transilvaniju kroz Ranije

razdoblje brončanog doba.

Nažalost malo se zna o naselju u *Wietenbergu*. Rana iskopavanja istražila su veliko područje

ali nisu našla ništa u pogledu planova kuća; bilo je usprkos tome mnoštvo jama, koje su u

skladu s tadašnjim shvaćanjima interpretirane kao jame za stanovanje, koje mi danas

možemo slobodno označiti kao skladišta koja su poslije služila kao jame za otpad. Poznato

ognjište od gipsa ukrašeno sa spiralama( raspravljeno dolje ) leži u centru platoa ali izgleda da

je nevezano s drugim strukturama. Plato je oko 190m puta90m na svom najširem dijelu i

odsječen od ostale zaravni jarkom i gredom. Prolazi kroz riječnu gredu na vratu zaravni i

ravno niz padinu brda pokazuje da je brončano dobna rasprostranjenost bila ograničena na

sami vrh i nije se prostirala dalje od vrha platoa, kao kasnija latenska rasprostranjenost. Bilo

bi logično promatrati *Wietenberg* kao Hohesiendlung ili naselje na brdu, a ne kao utvrdu na

brdu; iako je malo vjerojatno da su njegovi stanovnici bili nesvjesni njegovih obrambenih

mogućnosti i njegova pozicija mora da im je dobro služila u nestabilnim vremenima. Slučaj

*Wietenberga* je tipičan za lokalitete *Wietenberg* kulture koji imaju običaj gradnje na srednje

velikim brdima blizu rijeka i nisu fortificirani. Drugi tipični lokalitet nedavno iskopan je

*Dersida* blizu Bobote( Salaj ) na sjeverozapadu Rumunjske i na taj način dosta odvojen od

centralnog položaja *Wietenberg* naselja. Lokalitet je na *Dealul lui Balota* blagom brdu 200-

250m visokom na desnoj strani obale Krasne, i posebno je bitan u predočavanju duboke

stratigrafske sukcesije.

Izdvojeno je pet različitih faza, što je posebno bitno za razumijevanje

razvoja keramike i tipova kuća. Najniža razina( faza 1 ) sadrži tri jame za stanovanje

nepravilnog ovalnog oblika do 9m dužine, jedna ili više jama za otpade leže na kraju duže

osi, a centri su nađeni u kako leže direktno na zemlji. Na ovu se fazu nastavlja razina ( faza

2 ) karakterizirana poprilično velikim jamskim kućama sa otvorenim centrom i centralnom

skladišnim jamom; ovdje je bilo dokaza o vratnicama, iako ne u nekom određenom planu.

Treća razina( također faza 2 ) dala je dokaze o čvrstim konstrukcijama vrata, i u ovoj i u

sljedećim razinama 1 i 2 bolo je mnogo raznovrsnih jama za skladištenje ispunjenih smećem.

Istraživač je u ovome vidio legitiman i potpun prikaz razvoja nastambi, ali se ipak mora biti

rezerviran u svezi s konceptom jama za stanovanje. Slične su opservacije nedavno bile

izvedene na drugim lokalitetima, kao *Palatca.*

Nalazi pokapanja u *Wietenbergu* su relativno malobrojni. Groblje sa 38 kremiranih poznato je

iz Bistrite( Kluž ) : stavljeni su u urne i popraćeni bogatim nalazima keramike, iako bez

nalaza od metala. U *Obreji* je naprotiv, tijelo inhumirano u zgrčenom položaju u jami. U *Vintu de Jos i Sibiseni* poznata su groblja sa oba ritusa pokapanja, iako je kremacija bila

dominantan tip. I na kraju groblje u *Ocna Sibului* koje sadrži 14 urni , između pepla su

komadi kostiju i vaze pokrivene sa poklopcima ili komadima pješčenjaka.

Glavno područje rasprostranjenosti *Wietenberg* nalaza je centralna Transilvanija uz Mures.

Podložno je raspravi ima li lokaliteta van Transilvanije: *Monteoru* lokaliteti sa *Wietenberg*

nalazima uzimaju se kao posebna grupa koja ne bi trebala biti uklljučena u glavni korpus.

Više od 200 lokaliteta je poznato, od kojih je velika većina u centralnoj i sjeverno centralnoj

Transilvaniji . Posjetitelj skladišta Alba Iulia muzeja ne može ne biti impresioniran

količinom nalaza iz *Wietenberg* lokaliteta. To je kulturna grupa fascinatna po svom bogatstvu,

uniformiranosti na širokom području, i kontrastu između bogate keramike i gotovo ne

postojećih kuća i grobova.

Vrlo karakteristično za *Wietenberg* keramiku je dekoracija posebno u trakama koje mogu biti

ispunjene vertikalnim ili dijagonalnim linijama i točkama i meandrima ( uglatim i spiralnim )

, i u kaneliranju i u urezivanju, koje su tako uređene da tvore razrađene spiralne i geometrijske

motive. Izdvojeno je 11 glavnih kategorija oblika vaza od kojih su najkarakterističniji posude

s kljunom, ravni tanjuri, zaobljene šalice s jednom ručkom i različiti teriomorfni oblici,

uključujući vaze s više usta , sa ptičjim i životinjskim vratom. Stratigrafski rezultati iz

*Derside* su omogućili spoznavanje postepenog razvoja.

Nalazi kosti i kamena su nebrojeni u *Wietenberg* lokalitetima, u istoimenom naselju je

pronađena serija dobro dokumentiranog alata, dok metal iako nesumnjivo u čestoj uporabi

tokom života naselja , uglavnom nije nađen u vezi sa materijalom iz naselja. Kameni nalazi

uglavnom se sastoji od malenih rezača, perforiranih čekića i sjekira –čekića , glava topuza i

palica i zakrivljenih noževa, u dodatak tome mali utezi, žrvnjevi i mlinci. Uz to dolazi i velika

količina materijala od kosti korišten za djetla, ručke, vrhove strelica i tako dalje. Recentni

nalazi skiptra od kosti iz Lankrama, ima poprečnu perforaciju i ručku sa strane, ali dekoracija

je najbitnija, kompas- nacrtane točke i kružnice, motivi kotača, nazubljenih traka i tako dalje;

ovi su također nađeni i na konjskoj opremi ( jedan iz samog Wietenberga ). Daljni dokazi o

prijevozu dolaze i u obliku modela kočija ( slika 51 )

Nijedan opis *Wietenberg* materijala ne bi bio potpun bez spominjanja poznatog ognjišta iz

istoimenog lokaliteta. Pronađen je 0,6 m ispod površine zemlje u samom središtu naselja, i

napravljen je od bijelo-sive tvari nalik cementu. Pretpostavlja se da je prvobitno bio 1,5m

dugačak, iako je danas uvelike slomljen. S vanjske strane teče krug velikih spirala u

*Wietenberg* stilu( koji je napravljen od grupa paralelnih kanelira ; ovo je odvojeno duplom

granicom od tri linije od drugog sličnog kruga s manjim spiralama. Unutar ovoga je urezani

cik-cak ornament koji uokviruje ornament dok je i sredini krug o,5m širine

Dva su zanimljiva aspekta povezana s ovim srcem. Prvi se odnosi na njegovu važnost u

lokalnom pogledu. Sigurno je da to nije bilo obično ognjište-tragovi vatre se nigdje ne

spominju. Pretpostavlja se da je imao astrološku funkciju: unutarnji prsten sa spiralama ima

13 dijelova, dok prsten cik-cak linija ima 52 zareza, vrlo prikladno( ako je točno ) za mjerenje

godine od 52 tjedna, 13 mjeseci i 364 dana. Zašto vanjski krug sadrži 10 spirala nije poznato.

Iako nije lako podržavati teoriju da je srce orijentirano prema četiri strane neba budući da je

zaokruženo, ova teorija je prihvatljiva. Fragment drugog srca, slično dekoriranog, nađen je 7,5

m južno od prvog.

Drugi aspekt važnosti odnosi se na činjenicu da je dekoriran tekućim spiralama, na što se

uvijek gledalo kao vezu sa Mikenom, ili u svakom slučaju Egejskim svijetom, veliko srce iz

megarona u *Pilosu* ima tekuće spirale na svojoj površini. Oblik dekoracije na *Wietenberškom*

ognjištu, je unatoč tome isključivo u lokalnom stilu i identičan onom na keramičkoj

proizvodnji. Zbog toga pitanje postaje općenitije: jesu li artistički stilovi Transilvanije nastali

pod utjecajem onih iz egejskog svijeta. Vaze su bile dekorirane stoljećima prije početka

brončanog doba, pa se čini najmudrije bilo koju vezu s egejskim svijetom na temelju

spiralnog motiva smatrati generalnom pojavom doba a ne direktnim utjecajima.

Transilvanija bogata rudama, je naravno i centar metalurške proizvodnje, pa je raznolikost i

mnoštvo predmeta značajno od samog početka brončanog doba. Glavni problem je vezivanje

oblika u njihov kulturološki položaj, poglavito jer su metalni predmeti rijetki u naseljima. U

zlatarskoj proizvodnji možemo izdvojiti poznate ostave iz *Tufalaua* i *Smiga* ( slika 52 ) sa

sjekirama , zlatnim diskovima, ogrlicama od prstenja, spiralno zavijene žice, cilindričnih perli

i komadića zlata. Naušnice u obliku kapi su također bile česte, i pojavljuju se i u Sarata-

*Monteoru*. U bronci su posebno bitne bile diskoidne sjekire koje su mnogobrojne u

Rumunjskoj i Mađarskoj. Nekoliko tipova je izdvojeno. Jedna poznata ostava koja ih sadrži je

i ona iz Ighiela: bile su bogato ukrašene na debljem kraju diska, nalaz je također uključivao

spiralno nožno prstenje. Mačevi sa čvrstom drškom kao oni iz ostave u Api su dobro poznati

iako ne tako brojni. Drugi oblici uključuju poprilično jednostavne trokutaste bodeže, plosnate

sjekire, pribadače s okruglom glavom te mačevi bez drške koji su dugo smatrani mikenskom

inspiracijom. Detaljnija usporedba, u kombinaciji sa činjenicom da je jedan od njih pronađen

u ostavi u Bugarskoj(1200-1000) čini tu teoriju poprilično neutemeljenom. Naposljetku

možemo spomenuti nalaze kalupa koji se povremeno pojavljuju, nisu tako česti u većini

Rumunjske, a znatniji broj se pojavljuje samo u Banatu. Drugdje, čudni nalazi kalupa

zadebljane diskoidne sjekire u kamenu samo svjedoče o rijetkosti istih.

Kronologija:

**Radiokarbonske datacije**, iako ih je nekoliko i pokazuju veća odstupanja,

datiraju početak brončanog doba na nižem Dunavu u kasna stoljeća trećeg tisućljeća prije

Krista i prijelaz iz njega u 1400g. pr.Kr. Dokazi dobiveni unakrsnom datacijom nije veliko za

ovo područje i ovisi ili o direktnim kulturnim vezama( kao između Bugarske i Makedonije )

ili o pretpostavljenom kontaktu između razvijenih « barbarskih « kultura kao onih u

Transilvaniji i centara civilizacije u egejskom svijetu, što je posebno dobro pokazano u

dizajnima zlatarije ( posebno diskova )

**3. Južna Europa (**Italija, jug Jugoslavije, Albanija, mediteranski otoci, Grčka)

**Italija**

Terminologija Brončanog doba u Italiji nije naročita homogena jer je uobičajena praksa

korištenja lokalnih imena za kulture nazvane po tipičnim lokalitetima. Pravi sistem prisutan je

*na jugu Italije i centru gdje Apeninska kultura pokriva cijeli period od Bakrenog do*

*Villanova* perioda; najpoznatija podjela je Peronijeva koji je izdvojio *Sub-apeninsku* fazu u

kojoj nema tipične urezane keramike te razdijelio fazu od *Protovillanoviana.* Na sjeveru

najbolje poznate grupe rane bronce su kulture uz južne obronke Alpa i Djelom uz tok rijeke

Po; posebno uz jezero Garda gdje se nalazi lokalitet *Polada* koji imenuju cijelu kulturu.

Najčešći oblik naselja je jezersko naselje koje kao i slična naselja drugdje daje malo dokaza o

stratigrafiji. Peroni izdvaja *Palafitsku* fazu sa vertikalnim trupcima zabodenim u dno jezera

te Bonifiche gdje horizontalna struktura greda podržavaju podove koliba kojih je malo nađeno

cijelih i uglavnom imaju mali obujam sa popločanim podom te malim pravokutnim ognjištem.

Prema jugu uz dolinu rijeke Po smjestila se kultura *Terremare* čiji se lokaliteti doimaju poput

humaka plodne crne zemlje uzdignuti iznad naplavne zone sukcesivnim odlaganjem otpada.

Talijanski arheolozi su granice kulture odredili rijekom Po na sjeveru; Apeninima na jugu te

rijekom Panaro na istoku. Stratigrafija je teško odrediva ali po brončanim nalazima sa

*sigurnošću možemo reći da se ona traje kroz faze B, C i D Bavarske kronologije. Naselja*

*terramare* bila su okružena nasipom i jarkom. Iskopine nisu dale mnogo dokaza u prilog

izgleda plana kuća ali ja otkriveno mnoštvo utora za stupove. U *Monteleoniju* otkriven je pod

kolibe 9x5m sa pravim kutovima na jednoj i zaobljenim kutovima na drugoj strani. Kuća je

bila usječena u brdo a vanjska konstrukcija bila je od trstike i lijepa pojačana hrastovim

gredicama; pod je također bio od greda. U centralnoj Italiji rasprostranjena je kultura tehnološki nerazvijenija od svojih susjeda ali poprilično uniformirana sa razvijenim i čestim nalazima keramike ali malo metalnih nalaza. Smještaj naselja kulture na uzvisinama uz brda dao je povod za naziv Apeninska kultura iako postoje i nizinska naselja. Ta se činjenica tumači transhumanim načinom stočarenja koji su možda prakticirali nosioci kulture. Na takve teorije sjenu je bacilo otkriće lokaliteta *Luni sul* *Mignione* zapadno od Apenina 20 km od mora sa dva različita prostora naseljavanja: Luni koji leži iznad rijeke *Mignione* na platou od *tufa* te *Tree Erici* . Za brončano doba bitniji je prvi dio gdje su pronađene tri kuće djelom ukopane u zemlju. Najmanja je bila duga 7 a veće dvije po 30 i 42 metra, svaka širine 4m. Imale su više ulaza i vjerojatno pregradne zidove što bi svjedočilo o nekakvom obliku diferencijacije. U suprotnosti sa lokalitetom Luni bio bi bilo koji lokalitet na uzvisini kao spilja *Grotta a Male* sa polovinom sloja iz kasnije bronce.

Ostaci faune ne mijenjaju se kroz cijelu broncu što svjedoči o nepromijenjenim ekonomskim

uvjetima.. Lokalitet *Narce* u južnoj Etruriji daje uvid u tri građevne faze bronce sa

pravokutnim drveno-kamenim kućama u prvoj te polukružno-kružnim kućama u drugoj i

trećoj fazi sa obrambenim zidom nadograđenim u drugoj fazi..

U Siciliji i Eolskim otocima poznat je znatan broj naselja rane bronce. Otoci su zbog svoje

blizine Grčkom svijetu rano primili brončanodobnu revoluciju a moguće je da su postojala

Mikenska naselja u kasnoj bronci na otocima. Ostaci kuća i naselja su poznati u nizinskom i u

brdskom dijelu otoka uglavnom iz *Capo Graziano* kulture Eolskih otoka sa nizom kamenih

ovalnih koliba; mnogo veće su kuće na Lipari akropoli 12x8m koje ipak čine iznimke. Sicilija

je slabo poznata po naseljima i većinu lokaliteta čine groblja. Izrazito bitan je i kompleks

palača iz *Thapsosa* blizu Sirakuze sa tri odvojiva perioda gradnje na području 1kmX 200m sa

okruglim i sub- pravokutnim kućama koje spadaju u sednju broncu zajedno sa pripadajućim

grobljem; poslije dolaze pravokutne kuće sa popločanim podovima, antama i koridorima što

svemu skupa daje mikenski biljeg.

**Ukopi:**

Nalazi ukopa u ranoj bronci Italije vrlo su rijetki. U Polada grupi mali je broj ukopa,

inhumacijskih u spiljama ili kamenim zaklonjenjima.U dolini rijeke Po Usporedno sa

*terramare* kulturom pronađene su nekropole kao Povegliano i Veronese sa inhumacijom i

kremacijom. U okviru *Terramare* kulture kremacija je vjerojatno bila glavni ritus. Apeninski

ukopi su više-manje nepoznati iako u nekim dijelovima kao u Kampaniji nastavljaju tradicije

ukopa iz eneolitika sa tumbama usječenim u stijenu ili uporabom dolmena. Česti su i prikazi

životinja; ljudi i neživih objekata sa kompozicijama koje impliciraju različite rituale, lov,

pogrebne povorke sa prikazima položenih tijela sa pripadajućim oružjem te naricaljkama..

Materijalna kultura:

Najreprezentativniji aspekt kulture brončanog doba u Italiji nalazi su keramike, te se čini da

su kroz cijeli Italski poluotok keramičari bili brojniji i utjecajniji od kovača. Zanimljiva je i

činjenica da je većina keramike proizvedena za kućanstvo a ne za funeralne svrhe. Dva glavna

tipa su gruba keramika za velike posude za skladištenje često ukrašena sa utisnutim

vrpcama, te fina dobro pečena crne boje bogato ukrašena urezivanjem i drugim ornamentima.

Na sjeveru su najčešće cilindrične i konične zdjele i šalice sa ravnim okomitim stranama te

zaobljene i karinirane šalice. Kod ručaka najčešća je trakasta oštro svinuta uvis kod ramena

posude. Velik broj oblika nastavlja su u kasnijim fazama sa pridodanim posudama širokih

usta sa ornamentom izbrazdanih koncentričnih ukrasa oko posude. *Terramare* keramika

posjeduje ove oblike uz specifične oblike kao ručke sa krijestolikim ispupčenjima ili

bikonične posude sa ručkom.

Apeninska keramografija još je razvijenija sa najčešćim oblikom « capenducola»- Plitkom

kariniranom šalicom sa jednom ručkom. Od ostalih oblika tu su bikonične posude, vrčevi te

kuhala za mlijeko za proizvodnju sira.

Proizvodi od metala su rijetki i uglavnom su to iskucani limovi od bronce, bodeži, vrhovi

koplja

Kronologija po Ostenbergovoj diobi lokaliteta Luni i radiokarbonskim analizama:

Luni Apenine I c 1350/1300 – 1250

II 1250- 1150

III 1150 – 1000

IVA 1000- 850

IVB 850- 800

Luni Željezno doba 800

Na širem planu dalo bi sliku:

Rana Apeninska 1600-1400

Srednja 1400-1100

Kasna 1100-850/800

**Sardinija i Korzika:**

Geografski izolirana područja od Apeninskog poluotoka intenzivno su istraživana sredinim

prošlog stoljeća: zanimljivo je da kulminacija brončano dobnih kultura krajem drugog

tisućljeća na oba otoka ima pojavu masivnih kamenih tornjeva. Prije kasne bronce otoci su

imali svoj autohtoni razvoj, marginalnog značaja u usporedbi sa europskim kopnom.

Malta

**II. KASNA BRONCA**

**4. Srednja Europa**

**Terminologija i kronologija:**

Kao i ranija bronca i kasnija je podijeljena na temelju Reineckeovog sistema

temeljenog na Bavarskim lokalitetima; pri čemu faza D odgovara tumulima sa kremacijom(

kao Riegsee) nakon čega slijede četiri faze Hallstatta. U prvoj fazi se još pojavljuju tumuli sa

kremacijom ali je dominantan ukop polja sa žarama. U fazi Ha-B pojavljkuju se po prvi put

željezni mačevi oko 1000 iako dio nalaza pripada i fazi Ha-C. Miller Carpe modificira

Reineckeovu shemu te dijeli Ha-A na dva dijela te Ha-B na tri dijela i na taj način rastavlja

period polja sa žarama na 6 dijelova ( Br D, Ha-A-1,2, te Ha-B-1,2,3 ). Ova periodizacija

djeluje više i manje uspješno s obzirom na koje se područje primjenjiva.

**Naselja:**

Iako homogeno razdoblje prapovijesti moguće je izdvojiti kulturne skupine i pojave.

Jedna od takvih grupa je i *Lužič* koja se manifestira u različitim oblicima u Poljskoj, istočnoj

Njemačkoj, Čekoslovačkoj i zapadnoj Ukrajini iako ime referira na prostor između *Dresdena*

i *Neissea* gdje je otkrivena. Iako su grobovi bolje istraženi neka područja daju dobru sliku o

izgledu naselja kao sjeverozapad Češke sa naseljima *Knoviz* grupe. Naselja te grupe uglavnom

su na riječnim terasama kraj izvora pitke vode, ili jezera ili na brdu sa prirodnom zaštitom.

Često se grobovi javljaju neposredno uz nizinski tip naselja. U Zapadnoj Mađarskoj lokaliteti

su najčešće na uzvisinama kraj rijeka, na brdima, ili na terasama većih rijeka. Naselja doba

polja sa žarama daje neke zaključke o ekonomiji i društvu. Neki prostori tog doba po prvi put

su naseljeni što svjedoči o rastu populacije. Zanimljivo da postoje i prostori bez tragova

naselja što neki autori tumače kao ničiju zemlju- ili granični prostor između različitih

plemena. Vjerojatno najznačajniji i indikativniji tip naselja bilo bi utvrđeno naselje na uzvisini

najbolje poznato u okviru *Lužič* kulture. Kod *Lužiča* su takva naselja smještena na nižim

brdima ili pobrđima ili morenskim nanosima. Količina fortifikacije ovisila je o prirodnoj

zaštiti koju je posjedovalo naselje, tako da je ponekad jednostavan palisadni zid bio dovoljan

a nekad je i jarak bio pridodan obrani. Kod naselja na većoj visini odsijecan je dio padine za

postizanje strmijeg prilaza ranjivijem prostoru ili bi takav dio bio spojen sa naseljem kao

svojevrsna terasa. Niža naselja morala su biti bolje fortificirana i zatvarala su manju površinu.

Tehnike gradnje obrane variraju kroz vrijeme i topografiju; tako je u *Lužiču* najčešći tip bio

tip palisadno-gredni školjka tip koji se sastoji od dva zida od drvenih dasaka na 2-3 metra

jedan od drugog sa gredama koje spajaju prednji i stražnji dio zida, sredina je bila ispunjena

zemljom i kamenjem. Ovakav tip imao je više varijacija , pa je tako mogao imati platforme za

hodanje na jednoj ili dvije razine. Sličan tip samo ograničen za više prostore bogatije

kamenjem je tip kamenog suhozida sa sva kamena zida vezana gredama. Vjerojatno ranije od

ovog nastao je i rešetka tip sa vodoravno polaganim trupcima u slojevima uzduž osi nasipa.

Zadnji tip vjerojatno prisutan samo u fazi Ha-C je tip kašete sa neprekinutim nizom drvenih

okvira nalik kašetama ispunjenim kamenjem. Vanjski dio bio bi obložen glinom da spriječi

gorenje a unutarnji poduprt gredama.

Nakon Rasprave o izgledu lužičkih tvrđava , bitno je istači njihovu namjenu. Dok neki

lokaliteti tog tipa pokazuju intenzivnu i trajnu naseljenost neki kao *Goldkuppe* ili *Eisenberg*

pokazuju slabe tragove naseljenosti. Nalazi žrvnjeva i mlinaca svjedoče o domestikalnoj

uporabi objekata unutar ovih tvrđava. Njihov smještaj često svjedoči više o tendenci lakšeg

branjenja utvrde nego o odabiru optimalnog mjesta za život naselja.

Izgled kuća unutar naselja bio je izrazito uniforman. Jedan od najreprezentativnijih naselja je

*Lovčičky* u južnoj Moraviji sa pronađene 44 kuće koje su istraživači podijelili u 4 grupe. Prva

grupa sa stupovima izrazito razdvojenim; druga sa izrazito bliskim stupovima, one koje

pokazuju značajke obaju sistema te četvrta grupa sa temeljem iskopanim na tri strane kuće

poput jarka. Prva tip pravljen je spajanjem horizontalnih greda i okomitih stupova sa

popunjavanjem međuprostora glinom . Druga grupa je lakša sa uporabom trstike i lijepa

pritisnutim uz glavne stupove. Sve kuće su bile pravokutne li kvadratne ali su pokazivale

varijacije u smještaju ognjišta, vrata unutarnjih stupova. U većini slučajeva položaj unutarnjih

stupova indicira postojanje dvoslivnog krova ali često stupovi izostaju iako je krov i u takvom

slučaju bio isti. Većina kuća imala je samo jednu prostoriju iako su pronađene neke sa

prostorijom megaron tipa i jedna sa dugim hodnikom i dugačkim stupovima uz duže osi

hodnika.

Možda najbolje poznato naselje polja sa žarama u južnom dijelu bio bi fortificirani

Wasserburg( lokalitet okružen vodom, na adi ili slično) u *Federseeu* u *Wurttembergu.*

Lokalitet je bio okružen palisadama sa nazubljenim borovim trupcima sa više ulaza branjenih

drvenim tornjevima. Utvrđene su dvije faze okupacije, od kojih se prva sastoji od 37

jednosobnih kuća 4x4m sa iznimkom jedne megaron tipa gradnje sa trstikom i lijepom

položenim na konstrukciju od okomitih stupova. Drugi horizont sastoji se od 9 kuća oblika

slova « U » četiri puta veće od kuća iz prošle faze. Ove kuće su imale odijeljene prostorije sa

štagljevima blizu kuća. U kasnijim fazama građene su od trupaca sa ožbukanim unutarnjim

zidovima.

Lokalitet *Biskupin* kasnog *Lužiča* također daje tragove stambene arhitekture. Nakon

fortifikacijskog zida počinje glavna kružna ulica koja okružuje čitav centar naselja sačinjena

od hrastovih pravokutnih greda 2.9m široka iz koje se granalo 12 poprečnih ulica okruženih

13 redova kuća. Kuće su bile pravokutne, tipa brvnare sa krovom od trstike podijeljene u dva

dijela. Prvi ulazni dio zvan i antna soba-predvorje uzimala je oko 25% prostora kuće i služila

je za rad te držanje životinja. Unutarnja prostorija bila je podijeljena na veći dio sa ognjištem i

manji sa drvenom konstrukcijom- vjerojatno postolje za krevet.

U Mađarskoj se rijetko nalaze ostaci kuća. Najbogatiji nalaz bio bi onaj iz *Pecsvaradaranyhegy* gdje je nađeno više kuća okvirenih stupovljem pripadnih hallstat periodima.Pronađeno je mnoštvo rupa; dublje kao utori za stupove kuća i pliće za poljoprivredneobjekte. Sve su kuće imale podnicu od gline, manje su imale ravan krov, a veće dvoslivni krov od trstike i sjena te neku vrstu trijema.

**Ukopi:**

Kao glavni ritus ovog razdoblja nameče se kremacija i to prvenstveno u centralnoj

Europi odakle se širi na ocean znatno kasnije pri čemu malo teritorija ostaje imuno na

promjene u ukopima i ritualima uopće.

Iako dominantan ritual on se u Europi nije nametnuo u nekom uniformnom obliku, tako da

načini ukapanja pepela variraju od područja do područja. Često se pepel stavljao direktno u

jamu bez urne, ili se urna ograđivala kamenjem a ponekad se i nasipao mali humak iznad nje.

Najbolje podatke o ukopima dobivamo iz sjevernog područja kulture *Lužič* čiju sintezu daju

Coblenz i Malinovski. U Poljskoj je istraženo 2833 groblja te su izdvojena tri tipa: Tumuli,

grobovi ograđeni kamenjem, te kremacijski sa i bez urne. Kremacija se pojavljuje ponekad

kao i biritualna groblja. Tumuli se nastavljaju iz perioda II te daju vezu između dvaju ritusa.

Iz širokog izbora lokaliteta ističu se *Kosin* kod Lublina sa 400 pokojnika većinom u urnama,

Mala Bela kod Mlade Boleslav sa 181 kremacijom, *Trebušice* kao groblje *Knoviz* grupe sa

kamenim okvirom oko urna. Kod nekih kremacija urna se stavlja u cistu kao u *Saaleu* ili

zvonoliki grobovi srednje Elbe sa urnom pokrivenom drugom urnom. Kao glavne iznimke

pravilima ukopavanja iskopana su groblja poput *Przeczyvce* iz *Lužiča* sa 874 ukopa od kojih

je 727 inhumacijskih, 132 kremacijska, jedan miješani te 14 nepouzdanih. Po prilozima su

svrstani u IV fazu bronce. Inhumacijski grobovi su orijentirani S-J polagani u ovalne ili

nepravilne pravokutna ciste pokrivene ponekad pokrovom od drva ili kamenja. Tijela su bila

položena na leđa sa glavom prema jugu uglavnom bez priloga.

Kremirani su ostacima polagani uglavnom u jame bez urni i na temelju priloga suvremeni su

sa inhumiranim pokopima.

Kod ukopa *Knoviz* grupe česta je inhumacija i to posebno ona pokopana u jamama za otpad i

sl. , grobovi sa pripremljenim pokopom čine samo 10%.. Kao pravilo inhumacija se pojavljuje

u Unsrut grupi u istočnoj njemačkoj gdje se pokojnici polažu na popločenje od kamenja preko

kojih se gradi kameni pokrov, ponekad se sreću i unutarnje podjele pogrebne komore.

Poseban slučaj je onaj iz *Cezavy* iz slojeva *Velatice* kulture u Slovačkoj gdje se pronašlo

razbacane ostatke 208 različitih pokojnika izmiješanih sa životinjskim kostima te brojnim

prilozima. Samo je grob 132 imao svoju jamu sa najbogatijim prilozima.

Grobovi u tumulima nastavljaju se kroz period u Moraviji i Mađarskoj posebno, a njihov

položaj izdvojen od ostalih ukopa te bogatstvo priloga svjedoči o statusu pokojnika pokapanih

u njima. Grobovi u jamama mogu se također isticati po bogatstvu. Tako grob kod Dresdena

kao prilog ima ostatke 23 posude, staklene perle, brončani prsten i srp , spirale te dvije igle.

Cista sa starcem iz *Acholshausena* imala sadržavala je 38 fragmentiranih posuda te

minijaturna brončana kola koja vuku brončanu posudu. Zanimljivo je da se takvi bogati ukopi

pojavljuju u ranoj fazi polja sa žarama Br-(D-Ha A1 ) te u kasnoj ( HaB2-3 ) a u srednjoj ih

gotovo nema. Da li pojava kremacije svjedoči o pojavi novih etničkih skupina ili o modi

razdoblja teško je reći, činjenica je da se kremacija pojavljuje u tumuli fazi u Mađarskoj u

srednjoj bronci te da samim time nije novina, no isto tako je i činjenica da ona svjedoči o

promjenama u vjerovanju i u društvenom poretku.

Mnogo rjeđi od kremacije i inhumacije u ravnim grobovima su pokopi u tumulima koji se

pojavljuju na širokom prostoru ali sporadično. U Slovačkoj su uglavnom opasani kamenim

prstenom oko nabacane zemlje a dijametar im varira od 2m do 10m sa najčešćim gabaritima

između 4-8m dijametra uglavnom sadržavajući jednu urnu rjeđe dvije. Također u slovačkoj

nalazi se i eponimni lokalitet *Čaka* gdje je tumul prekrio niz grobova stratigrafski

neujednačenih. Centralna drvena grobna komora je vjerojatno iz tumuli faze a najbogatiji grob

sa nalazima brončanog oklopa iz mlađih faza.

Osim funeralnih i stambenih objekata period polja sa žarama obiluje i kultnim objektima kao i

prethodni periodi. Među jasnijim lokalitetima su oni *Kovitz* grupe kao *Čakovice* i *Mutejovice.*

U prvom su nađene tri kuće, brojne jame, pet peči za keramiku te izvan naseobinskog dijela

tri ritualne kremacije sa brojnim prilozima te odvojeni prstenasti jarkom ograđeni prostor 17m

dijametra u kojem je bila postavljena stela. Ovaj lokalitet je često pomalo i pretenciozno

*tumačen kao objekt kulta sunca na temelju manje ili više ispravnih analogija. U*

*Mutejovicama* je pronađeno utvrđenje oblika potkova sa ulazom u sredini naselja Knoviz

kulture. Drukčiji tip svetišta su ona na brdima najčešća u ranom željeznom dobu iako ima i u

kasnoj bronci od kojih su najpoznatiji oni blizu Wroclava: *Gory Kosciuszki, Sleza* i *Radunia.*

Svaki od ova tri brda nekih 700m nadmorske ima grubi kameni zid koji okružuje ovalni

prostor sa prisutnim menhirima. Drukčiji tip su svetišta uz rijeke i bunare koji postaju još

češći u periodu polja sa žarama. O takvim svetištima ima više teorija, po nekim teorijama koje

su danas uvaženije to su votivni darovi riječnim božanstvima a po drugim slučajni nalazi

uzrokovani nekom nesrećom ili bitkom.

Mnogo češće od samih kultnih lokaliteta su kultni predmeti. Lužička grupa je posebno bogata

u zoomorfnim posudama, zvečkama i rogovima. Posebno popularni su motivi ptica i sunca,

kod ptica najčešće u vidu protoma često povezani sa motivima broda da bi indiciralo to da su

u pitanju barske ptice. Uz posude tu su i brončani privjesci i figure

**Materijalna kultura:**

Iako svaka kultura posjeduje posebne keramografske oblike , nekoliko je univerzalnih oblika

koje se pojavljuju kroz cijelo područje. Najreprezentativnija je sama urna koja je uglavnom

amforasta posuda bikonične ili sferične profilacije cilindričnog vrata i razgrnutog oboda.

Druga česta posuda je terina okomitih stijenki i kariniranog oboda. Od lokalnih oblika ističe

se kovitz posuda globularne profilacije dugog vrata koji je i sam profiliran pa izgleda kao i da

on ima svoj trbuh kao posuda. Česte su i posude dodaci koje se dodaju u ukope kao niska

konična posuda s jednom ručkom tipična za *Lužič.* Posude su uglavnom dobre izrade sa

crnom ili tamnom prevlakom dobro uglačane. Kaneliranje i bojanje je izrazito rijetko a

najčešće su urezani obli ornamenti vertikalni ili dijagonalni u Austriji, Mađarskoj i

Čekoslovačkoj

**Metalna produkcija:**

13. st. (Br-D) : najranije posude od iskucane bronce i kultna kola, Peschiera bodeži,

teške narebrene narukvice, pojasne pločice, igle turbanolike glave, violinske fibule, Rixheim i

Nencigen mačevi, bodeži sa fiksnom drškom…

12. st. (Ha AI) : posude Friedricsruhe tipa i rana vjedra, lučne violinske fibule sa produženom

nogom ili ravnim lukom, mačevi sa tri hrpta na ručci, igle sa glavom oblika posude te

fasetirane i pločaste igle, Erbenheim i Letten mačevi

11 st. (Ha AII ) : posude Fuchsstadt tipa, kasni polumjesečasti bodeži, fibule sa zmijolikim ili

listolikim lukom.

10 st. (Ha BI) : posude Jenišovice-Kirkendrup tipa sa zašiljenim barbotinskim sustavom,

vrhovi kopalja a valovitim ornamentom, igle sa glavom oblika alke, kauldroni, polumjesečasti

bodeži s jednom oštricom

9 st. (Ha BII) : rani antena mačevi, auheim mačevi , velike fibule glave oblika vaze, fibule

oblika harfe, naočaraste fibule, posude tipa Haslau-Regelsbrunn

b st. (Ha BIII) : posude tipa Stillfried-Hostomice tipa; kasni antena mačevi, konjska oprema,

fibule sa proširenom nogom, lučne i harfa fibule, «V» privjesci, polumjesečasti bodeži, igle sa

glavom oblika vaze…

**5. Istočna Europa**

Sjeverna grčka pokazuje samo neke manje aspekte mikenizacije koji nastupaju od

kasnoheladskog II perioda ( 15 st.) slično je i sa Makedonijom u kojoj se mikenski materijal

ne sreće do LH IIIB. Na večini kasno brončano dobnih Makedonskih lokaliteta sreću se

osnovne vrste keramike: gruba keramika; bojana sa oblicima plitkih zdjela, vrčeva sa

odsječenim vratom, te posude s globularnim tijelom koničnim vratom i razvračenim obodom.

Dekoracija ovakvih formi su različiti trokuti i spirale izvedeni u ljubičastoj boji na narančastoj

podlozi. Posude ukrašene urezivanjem imaju uglavnom globularne oblike sa uskim ustima.

Dekoracija su različite vrpce, paralelne linije itd. Osim bojane keramike koja se pojavljuje na

kraju bronce, ostala se pojavljuje u širem vremenskom okviru. Mikenska keramika javlja se

na više lokaliteta poput *Axiochorion* gdje je najindikativnija kanelirana keramika crne

polirane površine oblika tipa: niske urne sa dvije ručke te prstenastom bazom, niske posude sa

kaneliranim obodom, obične čaše sa cilindričnim vratom i petljastim ručkama.

U bugarskoj malo materijala možemo pripisati kasnoj bronci uz jedinu iznimku nalaza tipa

*Cirna-Girla-Mare*. Najčešći stil u Bugarskoj je keramika ukrašena urezivanjem i

utiskivanjem( *Belogradčik*, Stara Zagora) sa oblicima šalica i vrčeva sa jednom drškom i

niske zdjele Ornament ima sustav točaka i linija, trokuta i vrpci. Prisutna je i visoka urna sa

*bossed* ornamentom opisana kao Trakijska.

Istraživanja u Bugarskoj koči nedostatak dobro

stratificiranih groblja i naselja. U *Pšeničevu* je nađeno tlocrta pravokutnih kuća sa okvirom od

stupovlja ali ih se ne može sa sigurnošću datirati. Nešto je bolja situacija sa nalazima od

metala koji uglavnom čine srpovi te sjekire sa utorom te visoka količina neoblikovanog

metala. Prisutan je i mikenski import dvostrukih sjekira te rapira.

Malo sa zna o pogrebnim ritualima ali se nagađa da bi najraniji megalitski grobovi na

JI- zemlje mogli pripadati kasnoj bronci, tako su kraj dolmena blizu *Mladinova* pronađeni

fragmenti barbotinske keramike koja bi odgovarala Troji VIIb2

Sjeverno od Dunava period koji preslojava *Verbicoara* teško je za definirati, neki ga autori

nazivaju Horizont V koji se na lokalnom pogledu odnosi na kulture *Te*i, *Zimnicea*, *Coslogeni*

i *Monteoru* koje se nastavljaju u kasnu broncu usporedo sa KPŽ-om u drugim dijelovima. U

južnoj Rumunjskoj razvoj kultura je slabije poznat te ga pretpostavljamo na temelju analogija

sa Moldavskim, ukrajinskim te Transilvanijskim područjem. Prethodne kulture su u

Rumunjskoj zamijenjene sa Noua kulturom na Transilvanijskom području, *Sabatinovkom* u

pontskom prostoru i *Bilogrudivkom* u Podoliji. Sama *Noua* je inhumacijsko groblje blizu

Brašova a kultura s e odlikuje nefortificiranim naseljima blizu vodenih površina sa velikom

količinom pepela u arheološkom depozitu i bez tragova kuća, što možda svjedoči o

sezonskom življenju gdje se vatra ložila na otvorenom prilikom spremanja hrane. Van

rumunjske u bivšem sovjetskom prostoru ,pronađeni su ostaci kuća pravokutne gradnje

uokvirene stupovljem sa otvorenim ili natkrivenim ognjištima.

Naselja *Sabatinovk*e su bolje poznata, uglavnom su smještena na rubovima riječnih

dolina sa kućama izgrađenim od kamenih temelja sa gornjom konstrukcijom od trstike i

lijepa. Kuće su bile pravokutne sa unutarnjim pregradama te su bile organizirane u ulice.

Pokopi su uglavnom zgrčenci u ravnim grobovima polagani uglavnom na desnu stranu u

*Noua* grupi; ali u *Sabaoniu* i drugim lokalitetima pojavljuje se i inhumacija. Unutar

*Sabatinovka* grupe poznati su i inhumacijski ukopi pod humkom ili nakupina kamenja, poslije

takvi grobovi imaju drvenu konstrukciju iznad skeleta te kamenu nakupinu iznad

konstrukcije.

Keramika *Noua* kulture je dobro razlučiva ali ograničena u rasprostranjenosti. Najčešći oblici

su niska šalica ili zdjela sa širokim ručkama te aplikacijama na njihovim krajevima te

izbrazdanim trbuhom( oblik svjedoči o *Monteoru* nasljeđu ), drugi popularni oblici su

jednoruke šalice, jajolike posude za skladištenje te niske konične posude. Dekoracija je

jednostavna, uglavnom vrpce i trake sa ili bez utiskivanja prsta. Osim keramike i dalje su česti

kameni predmeti kao sjekire-čekići te srpovi, o ritualnim artefaktima istočnog podrijetla

svjedoče i skiptri. Od metalnih predmeta najčešći su brončani noževi te svrla. Na temelju

keramike možemo izdvojiti po dvije faze srodnih grupa *Noouae* i *Sabatinovke.*

*Bilogrudovka* je u mnogo aspekata slična prethodnim kulturama iako je smatrano da spada u

nešto mlađi period, i ovdje su nađeni depoziti pepela te keramika istih tipova uz izuzetak čaše

sa dvije ručke. Ekonomska baza za nastanak kulture je ista kao u prethodnim kulturama, a

zapaža sa veća uporaba bronce.

U naselju *Velika Andrusivka* pronađeni su ostaci deset potopljenih drvenih koliba varirajući po veličini od 5x6 do 10x12m sa pripadajućim glinenim ognjištem te fragmentima keramike

uglavnom domestikalne, grube gradnje te jajolikih i globularnih posuda za skladištenje.

Pojavljuju se i ostaci piriformnih posuda za sir te šalice sa jednom ručkom ukrašeni cik-cak

motivima. Ipak za ovu kulturu najbitnija je njena metalna produkcija koja po veličini i

raznolikosti svojih ostava parira onima iz centralne Europe.

Ostale grupe kasne bronce zahtijevaju manju pozornost; u Volniji zapadno od Ukrajine razvija se *Visocko* grupa kao kasni aspekt *Lužiča;* na sjevernom karpatskom pobrđu razvija se

Goligrady kultura iz Komarov kulture.; na srednjem Dnjepru i gornjem Donjecu razvija se

kultura *Bondaricha.*

U kontrastu sa inhumacijskim grobovima *Noua* grupe područje SI-Mađarske i gornjeg bazana

Tise bilo je okupirano nosiocima kremacijskog ukopa u urnama sa distinktivnom keramikom.

Najbolje poznato područje je ono na S Rumunjske gdje je i eponimni lokalitet *Suciu de Sus*(

Maramureš) u Mađarskoj poznato po imenu *Felsežoš* a u Ukrajini pod *Stanovo*. Naselja su

dobro poznata iz gornje Mađarske i uglavnom su to otvorena naselja na povišenim dijelovima

močvarnih dolina ili riječne terase, ili lokaliteti na brdu sa velikom akumulacijom otpada i

ostataka kroz više razina naseljenosti. Kuće su navodno poluzemunice od uobičajene gradnje

od kolaca, trstike i lijepa o čemu svjedoči i selo sa 12 kuća na Somešu sa nađenim modelom

kočije i kotača.

Ritual kremacije pokazivao je više varijacija: urne su mogle biti polagane u jamu ili sa

incineracija mogla vršiti na licu mjesta pa pepeo pokojnika poslije pokrivan ili stavljan u

posudu. U Suciu se nalazilo pravo groblje sa urnama ali u Lapušu je podizan mali humak

iznad pokojnika i najvjerojatnije predstavlja kasnu fazu kulture.

Bogato ukrašena keramika *Suciu de Sus* grupe čini njenu najkarakterističniju

značajku. Najčešće tehnike bile bi izrezivanje i inkrustacija sa bijelom pastom sa zakrivljenim

i spiralnim motivima listolikog dizajna ili geometrijskog. Najsličnija je sa *Fuzesabony*otomani

grupom i možda je čak i njen nastavak što se najbolje očituje u oblicima vrčeva s

jednom ručkom, niskih globularnih posuda te razvijeni oblici drški sa plastičnim aplakacijama

na krajevima. U *Lapušu* su pronađeni i neki specifični oblici kao visoka urna sa cilindričnim

vratom i izbočenim ručkama na ramenima, te poklopci, zoomorfne ručke… Ovoj kulturi

pripadaju i brončane ostave gorje Tise.

Na drugim prostorima većina nalaza dolazi iz naselja kao iz naselja *Badabag* u Dobruđi koji

sadrži kulturni sloj od 2m dubine. Sam lokalitet je utvrđenje na jezeru sa tragovima

poluzemuničkih koliba. Sam lokalitet spada u faze A i B Hallstatta.

**6. Južna Europa**

Promjene koje su zahvatile istočni Mediteran i centralnu Europu imale su utjecaj i na jug

Europe, naselja korištena u ranoj bronci često su napuštana a kremacija se nameče kao glavni

ritual osim u Albaniji gdje se nastavlja pokapanje u tumulima. Oko godine 1000 pojavljuju se

i prvi Grčki kolonisti u Italiji donoseći svoji specifičnu keramiku

· **Italija:**

Na sjeveru Italije kasno brončano doba donosi kraj jezerskih naselja i naselja *terramare* koja

zamijenjuju otvorena naselja te tvrđave na brdu sa *Protovillanovianskim* materijalom. Na SZ

su nađeni *Canegrate* grupa groblja, u centralnoj i južnoj Italiji nastavljaju se lokaliteti

apeninske kulture iako sporadično uz bok grobalja KPŽ-a uz rijetke mikenske importe, a na

Siciliji i eolskim otocima napuštena su naselja sa akropolama te se javlja nova kultura *Ausian*(

nazvao je Bernabeo Brea), grobnice usječene u stijeni se nastavljaju kao dominantna forma

ali sada uključuje i materijal *Pantalika* grupe.

Na sjeveru Italije još se neko vrijeme javlja isti obrazac smještaja naselja uz jezero Garda kao

primjer je i lokalitet *Peschiera* koji spada u Br D i vjerojatno je napušten oko 1200g. uz

dolinu rijeke Po također ima nekoliko *terramare* naselja koje se datiraju u br- D u čijem se

materijalu nalaze i oni pripadni Apeninskoj keramici. Zašto su ovi lokaliteti napuštani teško je

reći. Po Saflundu oni su plod klimatskih promjena koje su uvjetovale život u nizinskom

području nesnosnim zbog konstantnog rata sa poplavama. PO drugim teorijama one su

povijesne prirode, a klima se nije pokvarila do 8st pa ne bi bilo potrebe za selidbom u 13 st.

Malo je poznato o *protovillanovskim* naseljima osim da su preslojili ona *Terramare*. Lokaliteti

tipa *Mariconda di Melara* i *fratesina* dala su bogate površinske nalaze ali ne i pravu

stratigrafiju naselja. *Fratesina* je navodno pokrivala površinu od 9ha a kuće su najvjerojatnije

bile od kolaca i lijepa. Vjerojatno iz istog razdoblja su i brdska naselja kao *Rocca di Rivoli*

kao i tvrđave ili *Castellier*i u Trščanskoj regiji, Istri i Julijanskim Alpama. Ovakva su naselja

mogla imati neprekinuti nasip ili prekinuti sa osmatračnicama na isturenijim dijelovima

tlocrta. Dalje prema jugu nastaju problemi sa datiranjem naselja apeninske kulture i njenog

trajanja u kasnijim fazama. Na nekim naseljima kao *Fillotrano* nađeni su ostaci temelja

ovalnih koliba. U naseljima u pećinama blizu Bologne nađeni su databilni brončani predmeti

Br D kao *peschiera* fibule U lokalitetu *Luni sul Mignione* istražen je postepeni prijelaz od

apeninske kulture do protovillanoviana.

Na jugu je jak utjecaj trgovine sa Grčkom koja svoj intenzitet doživljava u fazama LH IIIB i

rani C kad se razvija i luka *Scoglio del Tono* nasuprot Tarantu . Q. Quaglati je pokušao

utvrditi stratigrafiju lokaliteta koja seže od Neolita. Na dubini od jednog metra nađeni su

ostaci pravokutnih podova koliba koji su u jednom slučaju imali i vestibul te bočnu apsidu.

Na tom sa podu nalazio bogat kulturni sloj ali bez mogućnosti razdvajanja u faze te iznad toga

kameno popločanje. Nalazi mikenske prisutnosti još su i brojniji u *Porto Peroneu* u Apuliji

Na Siciliji i Liparima je situacija potpuni drukčija. Kuće ranijeg tipa su sve spaljene dolaskom

nosioca nove kulture a keramika koja se pojavljuje u sloju nakon paljevine izrazito je slična

onoj kasne apeninske kulture. Nakon ovog kratkog kulturnog perioda opet se javlja nova

kulture koju Bernabeo Brea naziva *Ausonian*. Na Liparima su pronađeni ostaci pravokutnih

kuća drvenog okvira, od trstike i lijepa sa podnicom od gline i ognjištem, neke od ovih kuća

bile su skoro 14x7m velike. Naselja na Siciliji su u izrazitoj manjini prema funeralnim

lokalitetima. Od najpoznatijih naselja je *Pantalica*( Sirakuza ) gdje je iskopana kiklopska

palača duga i uska sadržavajući pola tuceta pravokutnih prostorija. Osim palače postojale su

bez sumnje i druge kuće zajedno sa palačama okružene zidom

Ritual ukopavanja je bez mnogo iznimaka bio onaj KPŽ-a .Pokapanje u visokim bikoničnim

urnama povezuje Italiju sa drugim dijelovima Europe kao sa prostorom srednjeg i donjeg

Dunava; iako kremacije na sjeveru Italije pokazuju pokapanje u jednostavnim zdjelama u

grobljima ograničene površine, kao i pojave biritualnih ukopa u *Franzineu* ili *Croson di*

*Bovolone* peschiera faze.

Najpoznatija je groblje iz *Canegratea* kraj Milana. Gronice su male plitke ciste u koje su

polagane urne od kojih su mnoge polagane naopako te punjene zemljom da ne ispadne pepeo.

One pravilno okrenute bile su ponekad poklopljene nakupinom kamenja ili okružene

kamenom konstrukcijom. Sličnom periodu pripadaju i lokaliteti *terramare* kulture. U ovom se

dijelu kremacija pojavila u Br-C fazi iako se pojavljuje zajedno sa kremacijom na dosta

naselja.

Do početka Ha AI faze moguće je izdvojiti niz pravih kremacijskih ukopa koji se pojavljuju

na cijelom kopnu kao i na Siciliji te otocima. Oblik urni varira u lokalnim razmjerima ali se

kao najčešća nameće bikonična urna

Metalurgija je jedan aspekt kasnog brončanog doba u Italiji koji je dobro poznat. Kao

najznakovitiji lokalitet ističe se Peschiera sa najkarakterističnijm nalazima poput violinske

lučne fibule( uglavnom sa zakrivljenim lukom); dvodijelna sječiva, peschiera bodeži, igle sa

spiralnom, zmijskom, narebrenom, vaznom, sferičnom ili pečatastom glavom od kojih je

većina oblika povezana sa Br- D fazom sjevernog područja iako se neki predmeti nalaze i u

Scoglio del Tonno ili u Mikemni što svjedoči o posebnoj povezanosti prostora kasnoj bronci.

**Sardinija i Korzika:**

U Sardiniji puno brončano razdoblje počinje sa *nuragi* fazom koja se pojavljuje oko 1500

karakterizirano samim *nuragijima,* velikim kamenim tornjevima kojih je bilo između 6o 7

tisuća a često su bili i do 15m visoki sa 10 m dijametra. Sadržavali su centralnu komoru ispod

krova te stubište u zidu koje je vodilo do drugog i nekad trećeg kata. Zidovi su bili od velikog

kamenje bez uporabe maltera a komore su imale korbelirani krov. Najraniji su *nuragiji*

vjerojatno bili postavljeni kao izolirani tornjevi sa pokojom kolibom oko njih dok se

postepeno nisu razvila sela sa kamenim okruglim kućama.. bili su rasprostranjeni po cijeloj

Sardiniji a pogotovo u njenom SZ dijelu na visinama od 200 do 700m nadmorske visine.

Istovremeni posvećeni bunari i izvori, kameni hramovi i grobnice su također poznati u

Sardiniji kao i sukcesivno pokapanje u megalitskim zdanjima.

Od metalnih nalaza sreću se oni srednjoeuropskog i mediteranskog tipa što svjedoči o

razvijenoj trgovini tog doba. No najzanimljiviji su nalazi ogromne serije brončanih figura

lijevanih tehnikom izgubljenog voska pronađenih po ostavama, posvećenim lokalitetima,

naseljima, grobnicama i sl. Pronađeno je oko 400tinjak figura koje variraju u visini od 20 do

40 cm a prikazuju seljake koji nose vodu, životinje, muzičke instrumente, hrvače, bogalje na

štakama, ratnike sa kopljima, pračkama ili lukovima, žene rijetko i sa djetetom a njihova

datacija bila bi oko 800-600 g .Keramika tog razdoblja uključuje karinirane posude, tronožne

posude te divovske posude sa urezanom dekoracijom. Kasna keramika uključuje i etruščansku

keramiku s razvijenijim oblicima i dekoracijom.

Na susjednoj Korzici sve do kraja drugog milenija traje kultura neolitskih pastira koju

nasljeđuje kultura *Torrean* koja gradi kružne tornjeve, donosi metal te nanovo upotrebljava

menhire prethodne grupe. *Torriji* su po opisu bliski nuragijima i po nalazima ognjišta o

životinjskih kostiju ali i po nefunkcionalno malim središnjim komorama vjerojatno su

korišteni u kultne svrhe. Statue-menhiri su nanovo upotrebljavani ali sa izmjenama tako da

prikazuju *Torri* ratnike sa njihovom pripadajućom vojnom opremom.